Din păcate, cercetările actuale indică în mod clar nesiguranța percepută la locul de muncă ca fiind dăunătoare stării de bine a angajaților. Organizațiile trebuie să dezvolte și să mențină raporturi de muncă cât mai bune cu angajații, încercând, pe cât posibil, să elimine aceste dezechilibre. Ba, mai mult, managerii trebuie să fie conștienți de modul în care nesiguranța locului de muncă poate avea impact dăunător asupra vieții angajaților în afara orelor de program. În aceeași măsură, aceștia trebuie să aibă în vedere pierderile financiare asociate cu acești angajați și să corecteze cât pot de mult aceste ”frustrări”, care influențează inevitabil și aspectele financiare ale organizației. În zilele noastre, într-un climat economic în continuă schimbare, este important să se dezvolte și să se educe în primul rând încrederea în angajații de la toate nivelele organizației. O îmbunătățire a comunicării permanente între manageri și angajați va crește vizibil gradul de succes a oricărei intervenții care are ca scop îmbunătățirea stării de bine a angajaților și, totodată, îmbunătățirea performanțelor organizaționale, indiferent de contextul social, economic sau politic. Dacă toate aceste aspecte vă sunt de interes și nu numai, vă așteaptă la cursul nostru, unde sperăm să ajungem împreună la soluțiile cele mai bune, care pot schimba mentalitatea organizațională. Înscriere